
Tetil y modwl: Cylch 1 Astudiaethau Proffesiynol ac Addysgegol: 
Arwain y dysgu: beth, sut a pham ydw i’n addysgu?

Teitl yr aseiniad:

Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad

                                                                                                (Donalsdon, 2015:68)

Targedau o’r modwl blaenorol:

1. 	Ehanga ystod dy ddarllen fydd yn dy gefnogi wrth ystyried safbwyntiau gwahanol.  
2. 	Ehanga ar ddadleuon a barn yn dy ysgrifennu. Rwyt yn codi sawl pwynt hynod 	berthnasol a diddorol, ond nid wyt yn eu harchwilio mewn digon o ddyfnder.
3. 	Prawf-ddarllena dy waith er mwyn lleihau ar gamgymeriadau teipio/sillafu, ac 	edrycha ar strwythuro dy waith mewn paragraffau llawnach a dyfnach.
4.	Cefais feirniadaeth hefyd bod fy rhestr gyfeirnodi yn gymharol fyr. 


Yn yr aseiniad yma, byddaf yn trafod y dair egwyddor uchod law yn llaw â’r cwriciwlwm a’m mhrofiad i yn fy ysgol lleoliad cyntaf ar PAP. Byddaf yn edrych yn fanwl ar y Cyfnod Sylaen (CS)  a sut y mae wedi datblygu, yn ogystal â thrafod y CS ar waith mewn ysgol gynradd. Yn ôl Llywodraeth Cymru, prif bwrpas y CS  “yw darparu asesiad sylfaenol cyson yn genedlaethol sy’n cyd-fynd â deilliannau diwedd cyfnod. Trwy ddefnyddio arsylwadau ac asesiadau ffurfiannol” (Llywodraeth Cymru, 2017). 
	Yn gyntaf, cyhoeddwyd y Cyfnod Sylfaen i blant 3-7 oed yng Nghymru ym mis Medi 2010, cyn i’r CS gael ei roi ar waith roedd llawer o waith peilota a monitro.
 “Cyhoeddywd Huw Lewis, y Gweinidog Addysg a Sgiliau y byddai Archwiliad o‘r broses o weithredu’r Cyfnod Sylfaen”,yn digwydd rhwng mis Medi 2013 a a mis Mawrth 2013. (Llywodraeth Cymru,2014). Roedd yr archwiliad yn cynnwys pedwar dull o gasglu tystiolaeth a dilysu canfyddiadau;
1. Grŵp Gorchwyl a Gorffen a oedd yn cynnwys arbenigwyr a rhanddeiliaid allweddol o bob cwr o Gymru.
2. Ymweliadau ag ysgolion a gynhelir a lleoliadau nas cynhelir a ariennir da ac ardderchog (cyfanswm o 11 yn y gogledd a'r de); 
3. Yn drydydd, chwe grŵp ffocws (cyfanswm aelodau: 67 o randdeiliaid, gan gynnwys ymarferwyr o ysgolion a gynhelir a lleoliadau nas cynhelir a ariennir heblaw am y rhai yr ymwelwyd â hwy).
4. Cyfres o holiaduron a ddosbarthwyd i'r sector cyfan (cyfanswm a gwblhawyd: 75). 
							 (Llywodraeth Cymru, 2014)
	Dywed y Llywodraeth bod y CS yn annog plant i fod yn greadigol ac i ddefnyddio’u dychymyg, sichra yn ogystal bod y dysgu yn fwy difyr ac effeithiol, (Llywodraeth Cymru,2015).  Drwy gyfrwng y CS, mae saith pwynt anela’r Llywodraeth i sicrhau bod bob plentyn a pherson ifanc yn cael y cyfle i wneud, rhai ohonynt yw; 
1. Yn cael dechrau da mewn bywyd, ynghyd â’r seiliau gorau posibl ar gyfer tyfu a datblygu yn y dyfodol 
2. Yn gallu cael mynediad at weithgareddau chwarae, hamdden, chwaraeon a diwylliannol 
3. Yn cael rhywun i wrando arnynt, yn cael eu trin â pharch, a bod eu hil a’u hunaniaeth ddiwylliannol yn cael eu cydnabod
Yn ogystal â; bod plant a phobl ifanc Cymru ddim dan anfantais oherwydd unrhyw fath o dlodi.
								(Llywodraeth Cymru, 2015)
	
	Er mwyn sichrau hyn, crëwyd y Llywodraeth y Cyfnod Sylfaen yn gyfannol, ac 
yn canolbwyntio ar sgiliau y plant ar draws y cwricwlwm, gan adeiladu ar eu profiadau dysgu a gwybodaeth blaenrool, (Llywodraeth Cymru, 2015). Hyba’r CS gyfleoedd gyfartal ac yn dathlu amrywiaeth. Yn ogystal mae partneriaethau cadarhnäol â’r cartref yn cael eu meithrin, a’r syniad o rieni neu ofalwyr fel addygwyr cyntaf yn cael eu gydnabod yn llwyr (Llywodraeth Cymru, 2015). Prif gysyniad y CS yw bod plant rhwg 3-7oed yn dysgu trwy chwarae, ac yn magu hyder a phrofiad yn uniongyrchol drwy chwarae mewn grwpiau bach a mawr. “Drwy eu chwarae, bydd plant yn ymarfer a chadarnhau eu dysgu, yn chwarae gyda syniadau, arbrofi, cymryd risgiau, datrys problemau,” (Llywodraeth Cymru,2015). 
	Yn Fframwaith y CS ceir yr ymdeimlad yma o gontinwm dysgu, gyda’r plant yn datblygu yn ystod y bedair mlynedd o fod yn rhan ohonno. “Mae cwricwlwm y Cyfnod Sylfaen wedi’i gynllunio fel fframwaith cynyddol sy’n rhychwantu pedair blynedd (tair i saith oed) er mwyn ateb anghenion amrywiol pob plentyn, gan gynnwys y rhai sydd ar gam datblygu cynharach a’r rhai sy’n fwy galluog,” (Llywodraeth Cymru,2015). Yn Fframwaith y CS ceir rhannau clir, o beth sydd yn ddisgwyliedig o’r disgyblion o oedran Meithrin i Flwyddyn 2. Ceir hyn ar gyfer y maes dysgu Iaith, llythrennedd a sgiliau cyfathrebu a’r maes dysgu Mathemategol. Dywed yn y fframwaith hefyd, y dylai plant “symud ymlaen i gamau nesaf eu dysgu pan fyddant yn barod ac are u cyflymder eu hunain” (Llywodraeth Cymru,2015). 
	O ran cynnwys y CS, rhannir yr addysgu i Saith Maes Dysgu a Phrofiad (MDaPh). Y saith Maes yw; 
1. Maes Dysgu Datblygiad Personol a Chymdeithasol, Lles ac Amrywiaeth Ddiwylliannol
2. Maes Dysgu Sgiliau Iaith, Llythrennedd a Chyfathrebu 
3. Maes Dysgu Datblygiad Mathemategol 
4. Maes Dysgu Datblygu’r Gymraeg 
5.  Maes Dysgu Gwybodaeth a Dealltwriaeth o’r Byd 
6. Maes Dysgu Datblygiad Corfforol 
7. Maes Dysgu Datblygiad Creadigol 

Mae pwyslais ar ddysgu yn drawsgwricwlaidd ac yn thematig yn y CS.Yn fy ysgol lleoliad i, roedd gan yr ysgol gyfan thema dymhorol, gofynnir i’r CS a Chyfnod Allweddol 2 wedyn i bersonoli a theilwra’r themau yma i gyd-fynd â oedran a’r math o blant oedd ganddynt yn y dosbarth. Y themau yn yr ysgol yn ystod tymor yr Hydref oedd chwedlau, a’r themau yn y CS oedd Chwedlau’r ddraig. Roedd popeth yr oedd y disgyblion yn cymryd rhan ynddo wedi ei gynllunio o amgylch y themau yma. 
Strwythurir ‘gwers’ neu sesiwn o fewn dosbarth yn y CS fel a ganlyn; 

· Tasgau ffocws yn cael eu harwain gan oedolion.
· Plant yn chwarae/ gwneud heriau yn y gwahanol ardaloedd e.e Chwarae rôl, byd bach, ardal greadigol a’r ardal ymchwilio. 
· Tasgau ysgafn heb eu goruchwilio e.e Bee-bott neu drefnu arian, neu lythrennau ac ati. 

Mewn tasg ffocws yn y dosbarth meithrin fel y lleolwyd innau ynddo, roedd pwyslais mawr ar ddysgu trwy chwarae. Er enghraifft, gwers ar lythyren ‘h’- helfa o amgylch yr iard yn chwilio am y lythyren ‘h’. Yn niffinad Vygotsky o chwarae o fewn addysg mae chwarae rôl a'r sefyllfa ddychmygol wedi'u cynllunio ymlaen llaw ac mae yna reolau ar gyfer cymryd rhan wrth chwarae, (Hostletter, 2017). O ran be soniais eisioes, dyma mewn ffordd yw yr heriau hyn y mae’r plant yn wneud yn yr ardaloedd. Er enghraifft, yn yr ardal chwarae rôl roed yr athrawes wedi creu her i’r disgyblion wneud tê i’r wrach. 
	Mae’r Cwriciwlm Newydd i Gymru yn datblygu o’r un syniad ac yn cynnig y syniad yma o addysgu gydol oes, yn hytrach na dim ond 3-7oed; “ar gyfer pob dysgwr 3 i 16, er mwyn sicrhau bod yr un dysgu craidd yn digwydd ym mhob ysgol, a sicrhau dull cyson ar gyfer yr holl ddysgwyr yng Nghymru”, (Llywodraeth Cymru,2020).  Y pedwar diben sydd wrth wraidd popeth sydd yn ymwneud â’r Cwriciwlwm i Gymru; “Gweledigaeth ar y cyd yw’r pedwar diben, a dyma’r dyhead ar gyfer pob plentyn a pherson ifanc.” (Llywodraeth Cymru, 2020). Mae’r pedwar diben fel a ganlyn;

Bydd ein holl blant a phobl ifanc yn:
1. Gyfranwyr mentrus, creadigol sydd yn barod i chwarae eu rhan yn llawn y neu bywyd a’u Gwaith. 
2. Ddinasyddio egwyddorol, gwybodus sydd yn barod i fod yn ddinasyddion i Gymru a’r byd. 
3. Unigolion iach, hyderus sydd yn barod  i yw bywydau gan wireddu eu dyheadau fel aeoldau gwerthfawr o gymdeithas . 
4. Ddysgwyr uchelgeisiol, galluog sydd yn barod i ddysgu drwy gydol eu hoes. 

							                     (Llywodraeth Cymru, 2015)
Dyma mewn gwirionedd fydd canolbwynt pob gwers yn y dyfodol agos yng Nghymru. Ond wrth gwrs cyn gallu mynd ati i addysgu’r gwersi hyn, mae angen edrych ar y gwahanol ffyrdd o addysgu. Dyma byddaf yn ei drafod yn rhan nesaf fy nhraethawd. Mae nifer helaeth o wahanol bedagogau yn bodoli sydd yn cynnig nifer o ffyrdd wahanol o addysgu. I ddechrau y diffiniad o bedagogi yn ôl y mudiad addysgiadol TES,2018 yw; y dull a’r weithred o addysgu. Mae’n cwmpasu tri pheth sef;
1. Mathau gwahanol o addysgu
2. Theoriau gwahanol o addysgu 
3. Adborth ac asesiadau. 
						(TES,2018) 

Gwelir dri egwyddor bedagogaidd yn nheitl yr aseiniad yma. Yr egwyddorion yma gan Yr Athro Donaldson fydd sail fy nhrafodaethau yn y traethawd yma. 	Yn y rhan yma o’n nhraethawd byddaf yn canolbwyntio ar ddau egwyddor o’r teitl.  Y cyntaf yw;
 	“Mae addysgu a dysgu da yn galw am ddefnyddio cymysgedd o ddulliau sy’n 	cynnwys addysgu uniongyrchol.” (Donaldson,2015). 
Yr ail yw; 
“Mae addysgu a dysgu da yn ymestyn oddi mewn ac ar draws Meysydd Dysgu a Phrofiad” (Donaldson, 2015). 

Yn fy nosbarth i yn yr ysgol lleoliad, roedd 52 o blant oed meithrin 3-4oed. Roedd 22 yn llawn amser, ac rhai yn rhan amser- 16 yn y bore ac 17 yn y prynhawn. Roedd nifer o wahanol ardaloedd yn y dosbarth;

· Cornel ddarllen
· Cornel tawel
· Ardal chwarae rôl
· Ardal fathemateg
· Ardal adeiladu
· Ardal byd bach
· Ardal does
· Ardal allanol
· Ardal ymchwilio

Roedd y disgyblion yn cael y cyfle i chwarae ym mhob ardal, ac yn cael y rhyddid i ddewis i ble redden nhw eisiau mynd. Cyfateba hyn i Erthygl 12 y Confensiwn y Cenhedloedd Unedig ar hawliau plant- “Eich hawl i ddweud beth ddylai digwydd ac i rywun wrando arnoch”(Comisiynydd Plant Cymru,2020) Mae pwyslais helaeth ar lais y plentyn yn y dosbarth. Enghraifft o hyn yw, mae swigod siarad ym mhob ardal, ac mae un aelod o staff wastad yn arsylwi’r disgyblion (‘floater’). Rôl yr aelod yma o staff oedd i wrando ar yr hyn yr oedd y disgyblion yn ei ddweud a’i nodi ar y swigod siarad. Un enghraifft o hyn yw; dywedodd un disgybl wrthaf i “I want to cook food for the dragon not the witch”. Nodais hyn ar y swigod siarad ac erbyn yr wythnos ganlynol roedd yr athrawes wedi paratoi her newydd i’r plant sef creu cawl i’r ddraig allan o wahanol bethau fel wyau bach a brigau ffug ayyb. Os yn edrych yn ôl ar yr egwyddorion sydd yn nodi bod angen defnyddio gwahanol fathau o addysgu, mae’r enghraifft yma yn enghraifft o addysgu annibynnol ble mae’r dysgwr yn arwain y dysgu a rei ben ei hun. Yn ôl adran addysg Lloegr; “Each area of learning and development must be implemented through planned, purposeful play and through a mix of adult-led and child-initiated activity.” (Llywodraeth Lloegr, 2017).  Mae’r ffaith bod yr athrawes wedi cynllunio’r her yn yr adran chwarae rôl o greu tê i’r wrach yn “adult-led” ac wedyn y datblygiad yma i’r plentyn yn cynnig syniad newydd i’r ardal chwarae rôl yn “child-initiated activity”. Mewn gwerslyfr ar gyfer astudiaeth BTEC mewn plentyndod cynnar, nodai rhai fuddiannau o chwarae wedi ei arwain gan y plentyn. Un o’r rhain yw canolbwyntedd. Wrth i’r plentyn ddewis yr hyn mae eisiau ei wneud, mae tystiolaeth bod y plentyn dan sylw yn fwy tebygol o ganolbwyntio ar y chwarae. Y rheswm am hyn fel y dywedai yn y gwersyfr yw am fod gan y plentyn ddealltwriaeth well o’r hyn y mae yn ei wneud gan mai ef sydd wedi ‘cynllunio’r chwarae’; “Children often have a clear purpose and idea of what they are doing and why” (Pearson schools, 2013). Yn ogystal, dywed ar wefan ‘FortMill cooperative Preschool’ (2019)  drwy roi’r rhyddid i blentyn i ddewis ei weithagredd ei hun sydd yn cynnig ei hun i ddiddordebau’r plentyn, mae’r plentyn yn fwy tebygol o fynd yn ddyfnach i mewn i’r weithgaredd a chymryd mwy o ddiddordeb yn yr hyn y mae yn ei wneud. 
	Ar wefan Estyn(2019), gwelir  bod Ysgol Gynradd Brychdyn weid cael eu hadnabod am arfer effeithiol wrth i’r disgblion arwain eu dysgu eu hunain. Yn yr achos yma, roedd y disgyblion am greu amgueddfa i arddangos yr hen degannau yr oedden nhw wedi eu creu. Crêwyd disgyblion y CS y poster a’r tocynnau a phopeth oedd yn ymwneud gyda’r digwyddiad. Dywed hefyd ar wefan Estyn (2019) yr effeithiau y cafodd hyn ar y plant ac ar yr ysgol yn gyffredinol. Yn dilyn y digwyddiad gwelwyd gwelliant yn awydd y disgyblion i ddysgu, a hefyd datblygu sgiliau medrau meddwl yn annibynnol y disgyblion. 
	Wedi dweud hyn, mae rhai o‘r farn bod heriau a ffaeleddau i addysg wei ei gynllunio gan y disgybl. Mae theori Vygotsky o sgaffaldio yn anghytuno gyda’r syniad yma o blentyn yn arwain y dysgu, gan egluro bod plentyn yn dysgu mwy ac felly yn datblygu’n gyflymach drwy gael ymyrraeth gan oedolyn. Credai bod y disgybl yn cael siawns well o lwyddo pan bydd oedolyn yn ei gynorthwyo i wneud rhywbeth nad yw’r plentyn yn gyfarwydd o wneud. Mae’r theori yma yn rhan o’r cysyniad addysgol o’r “Zone of Proximal development” (ZPD). ZPD yw cyfres o sgiliau a gwybodaeth ni fuasai plentyn yn gallu ei wneud/wybod heb ymyrraeth gan oedolyn fel cymorth yn y broses. Enghraifft o hyn ar waith yn fy nosbarth lleoliad i yw; roedd y grwp o’r gallu uchaf yn gallu adnabod y llythrennau canlynol “c,a,m,p,t,h,e,r”. Er bod y disgyblionyn gallu adnabod y llythrennau yn annibynnol nid oedden nhw eto yn gallu adnabod geiriau byr ar eu pen eu hunain. Dyma lle roeddwn i fel oedolyn yn camu mewn er mwyn sicrhau bod y plentyn yn cael yr arweiniad i ddarllen y geiriau. Y rheswm dros hyn yw am bod gallu adnabod geiriau byr o fewn ZPD disgybl yr oedran yma (Sarikas, 2020). Rhywbeth y buasai tu hwnt i allu disgybl o’r oedran yma, hyd yn oed heb ymyrraeth oedolyn, fuasai darllen geiirau sydd yn fwy na tair llythyren o hyd. Theorydd arall fuasai’n anghytuno gyda’r syniad yma o addysg wedi ei arwain gan blentyn yw Bruner. '[Scaffolding] refers to the steps taken to reduce the degrees of freedom in carrying out some task so that the child can concentrate on the difficult skill she is in the process of acquiring' (Bruner, 1978). Yma, mae’n egluro bod angen i oedolyn gynorthwyo a chynllunio’r hyn y mae’r pletyn yn ei ddysgu er mwyn gallu canolbwyntio ar y sgil sydd yn cael ei ddatblygu. Mae Bruner hefyd o’r farn mai sgaffaldio yw y berthynas yma rhwng oedolyn a phlentyn sydd yn cynnwys cydweithio strwythuredig a chynorthwyol gyda’r nod o wella sgil benodol. 
	Yn ôl Jonathon Barnes yn ei lyfr Cross-curicular learning 3-14, mae’n nodi bod dysgu yn drawsgwricwlaidd (sydd o ganlyniad yn “ymestyn oddi mewn ac ar draws MDaPh” [Donaldosn,2015] ) yn creu cysylltiadau rhwng ochr dde a chwith yr ymennydd. Drwy wneud hyn mae’n arwain at alluoedd datrys problemau gwell, sydd yn ei dro yn cryfhau'r ymdeimlad o gyflawniad y mae myfyrwyr yn ei deimlo wrth gwblhau gweithgaredd dysgu. Hynny yw, gall helpu i gael gwared ar y teimlad “Nid wyf yn berson mathemateg” neu “nid wyf yn berson hanes.” . Mewn clip video gan Dr Seymor Papert, mae’n amlinellu’r syniad yma bod dysgu iaith newydd mewn dosbarth dwy waith yr wythnos yn llawer anoddach na dysgu iaith newydd yng ngwlad frodorol yr iaith. Mae hefyd yn dweud os buasai pawb yn dysgu Mathemateg yng ‘ngwlad mathemateg’ buasai mathemateg pawb yn berffaith. Yn amlwg nid yw hyn yn bosibl, ond beth sydd yn bosibl yw addysgu mathemateg i blant drwy gyfrwng nifer o wahanol wersi, iaith, celf, drama ac addysg gorfforol ayb. (Byrne, 2017). Un enghraifft o wers drawsgwricwlaidd wnes i ei haddysgu ar PAP oedd gwers Creu cynffon y ddraig (gwelir y cynllun gwers yn yr atodiad). Roedd gweld y disgyblion yn ffynnu ac yn denfyddio geirfa Gymraeg drwy wneud arbrawf syml yn wefreiddiol. I ddisgyblion ble nad oedd y Gymraeg yn gryf, roedd hyn yn gam anferth ymlaen iddynt. Roedd y disgyblion yn denfyddio enwau lliwiau, yn cyfrif ac yn enwi offer fel dwr, siswrn papur tishw ayb yn Gymraeg. Gwelir enghraifft o arfer dda gan Ysgol Gynradd Tyn-Y-Wern mewn addysg drawsgwricwlaidd. Nodai ar y wefan eu bod wedi sicrhau hyn drwy greu Gwyl Gelf blynyddol, y disgyblion sydd yn creu a threfnu popeth o fewn y digwyddiad. Drwy wneud hyn, maent yn datblygu sgiliau llythrennedd, rhifedd a TGCH. 
	Y trydydd egwyddor yn nheitl yr aseiniad yw;
“Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb” (Donaldson,2015)
	Dywed Yr Athro Graham Donaldson yn y ddogfen Dyfodol Llwyddiannus “Wrth ddechrau yn yr ysgol, bydd dyheadau, diddordebau a phrofiadau gwahanol gan blant a phobl ifanc ac felly byddant yn mynd ati i ddysgu yn eu ffordd eu hunain.” Nodai hefyd, er bod gan bob plentyn eu ffyrdd unigryw o ddysgu, nid oes gofynion arnom ni fel athrawon i allu bod yn ymwybodol o ffyrdd gwahanol pob disgybl yn unigol,ond yn hytrach i osod disgyblion mewn grwpiau ar sail gwybodaeth arwynebol. Un enghraifft tra oeddwn ar PAP ohonof yn cynllunio ac yn adeiladu ar brofiad blaenorol yw;
· Fe wnes i gynllunio gwers hir a byr, oedd yn cyflwyno’r cysyniad yma yn weddol newydd i’r disgyblion.
· Yn yr wythnos ganlynol, fe wnes i gynllunio gwers patrymau ail-adroddus, ble roedd angen i’r disgyblion greu cynffon i’r ddraig drwy ddenfyddio crïau a siapiau bychain pren. 
· Roedd her i’r grwp uchaf i greu cynffon hir a byr i’r ddraig. Yma, roeddwn yn gallu ail-ymweld â’r wers hir a byr mewn amgylchedd wahanol ac mewn ffordd wahanol. 
· Mae’n rhoi’r syniad yma i’r disgyblion bod y sgiliau maent yn eu dysgu yn gallu cael eu defnyddio mewn bywyd dydd i ddydd. 

Wrth werthuso’r wers yma, roeddwn yn pwysleisio y buddiannau sydd i ail-ymweld â gysyniad mewn gwers arall. Roedd yn chwa o awyr iach gweld y disgyblion yn cofio yr hyn yr oeddem wedi ei ddysgu yn yr wythnos flaenorol. Defnyddiais adnoddau addas ar eu cyfer, a oedd yn ennyn diddordeb yn ogystal. Gan ein wedi bod yn gweithio ar y themau chwedlau’r ddraig, roedd defnyddio ‘hook’ bod y ddraig wedi colli ei chynffon a bod angen iddynt greu un newydd iddi yn ennyn diddordeb y disgyblion yn syth. 
	Yn y CS mae’r addysgu angen parhau yn y cartref, wrth i’r rhieni neu ofalwyr ddatblygu ar yr hyn sydd wedi ei addysgu yn yr ysgol; “Parent partnerships formed during elementary school years build a strong foundation for student success and future engagement opportunities”, (Dearing, Kreider, Simpkins a Weiss, 2006). Yn ogystal dywed Y Prif Arolygydd Estyn Meilyr Rowlands yn 2018, “Caiff ei gydnabod yn gyffredinol fod cymorth rhieni’n gallu cael effaith sylweddol ar gyflawniad disgyblion.”. Gwelwyd ar raglan teledu ar S4/C- “Ysgol ni: Maesincla” (2020) enghreifftiau hynod o effeithiol o’r ysgol yn annog rhieni o gefndiroedd di-freintiedig i fod yn rhan o addysg eu plentyn. Galwyd ar y rhieni i ddod fewn i’r ysgol i ymuno mewn gweithgareddau coginio mewn uned i blant bregus. Yn wir, roedd yr effaith yr oedd hyn yn gael ar y plant, a’r rhieni yn wefr. Yma, roedd popeth rydw i weid ei drafod yn yr aseiniad yn clymu at ei gilydd; Cwricwlwm Y Cyfnod Sylfaen, Addysgu annibynnol ac addysgu uniongyrchol, addysgu yn drawsgwicwlaidd ac ennyn diddordeb y disgyblion. 
	Ar drothwy’r cwricwlwm i Gymru, mae nifer o heriau am wynebu’r athrawon presennol. Mae llawer yn honni bod y newidiadau ym am gael effaith mwy sylweddol ar Gyfnod Allweddol 2(CA2) yn fwy na’r CS. Rhai o’r heriau yw; bydd angen newid strwythur dosbarth CA2 er mwyn gweddu at y ffordd newydd yma o addysgu, sef y ffordd y mae’r CS wedi bod yn gweithredu ers blynyddoedd. Mae heriau ymarferol yn codi ar gyfer maint dosbarthiadau yn CA2, gan eu bod fel rheol yn llai na dosbarthiadau y CS. Mae nifer o elfennau tebyg yn y cwricwlwm presennol a’r cwricwlwm i Gymru, y peth amlycaf yw bod dal pwyslais fawr ar chwarae, a’r syniad yma o ddysgu trwy chwarae yn y CS. Un newid y gwelwn i yw, bod y cwricwlwm newydd ddim yn ‘paratoi’ disgyblion amy flwyddyn neu gam nesaf, ond yn hytrach yn adeiladu ar yr hyn sydd eisioes wedi ei ddysgu. Fel y dywedodd Donaldson ‘ Mae addysgu a dysgu da yn golygu adeiladu ar brofiadau a gwybodaeth blaenorol” (2015). 
	I gasglu, yn sicr rydw i wedi dod i’r canlyniad nad nid un peth yn unig sydd yn gwneud addysgu a dysgu da. Mae sicrhau addysgu effeithiol yn gymysgedd o wahanol bethau. Yn ystod fy mhrofiad addysgu proffesiynol, cefais roi yr hun rydw i wedi ei ymchwilio iddo ar waith. Fel y mae’r aseiniadau blaenorol wedi ei amlygu, mae’n bwysig meddwl am y cwestiynau, beth? pam? pwy? a sut? Drwy ateb y cwestiynau yma tra’n cynllunio, teimlwn fy mod yn ymateb i’r tri egwyddor yma rydw i wedi eu trafod yn yr aseinid yma. 

